DoAct DIRECT Archives - Doranova
Doranova
Uusiutuva energia ja pilaantuneet maa-alueet
Patentoidut biokaasuratkaisut tehokkaaseen biokaasun tuotantoon
Kaatopaikkakaasuratkaisut
Esiselvitykset, luvitus ja suunnittelupalvelu
Pilaantuneen maaperän ja pohjaveden kunnostusratkaisut
Maaperän ja pohjaveden kunnostus
Laitteistojen vuokraus ja myynti
Testaus ja tuotekehitys
Etusivu / DoAct DIRECT
DoAct DIRECT
DIRECT Pursiala
Doranova on kunnostanut Vapo Oy:n Mikkelin Pursialan sahan maaperää ja pohjavettä vuoden 2016 alusta lähtien tehostetun biologisen puhdistuksen (enhanced natural attenuation, ENA) avulla. Kunnostuksen ympäristöteknisinä valvojina toimivat FCG Suunnittelu ja Tekniikka Oy sekä Sitowise Oy. Tehostettu biologinen kunnostus on toteutettu Doranovan DoAct® CORE modulaarisella kunnostusyksiköllä puhdistuspumppaamalla ja kierrättämällä käsiteltyä vettä takaisin maaperään sekä tehostamalla mikrobien hapensaantia happikemikaalipanoksilla. Kunnostus on ENA-menetelmällä tuottanut niin vakuuttavia tuloksia, että alun perin suunnitelmissa myös esitettyyn kemialliseen hapetukseen ei ole arvioitu olevan tarvetta. Vuonna 2018 kunnostusta päätettiin tehostaa entisestään suorainjektointitekniikalla, johon Doranova käytti omaa DoAct® DIRECT -suorainjektointimenetelmäänsä.
Tehostetun biologisen käsittelyn tarkoituksena on luoda pilaantumassa oleville kloorifenoleja hajottaville mikrobeille mahdollisimman optimaaliset olosuhteet lisääntymiselle ja mikrobikannan kasvulle. Mikrobikannan kasvua voidaan tehostaa esimerkiksi syöttämällä maaperään ravinteita ja happea.
Pursialan sahan kohteessa biologista puhdistumista on arvioitu rajoittavan erityisesti hapen saanti. Kunnostuksen tehostukseen käytetty DoAct® DIRECT -suorainjektointimenetelmä kuuluu tehostettuihin biologisiin kunnostusmenetelmiin. Siinä happea hitaasti luovuttavaa ja tarkoitukseen kehitettyä kemikaalia injektoidaan suoraan pilaantuneeseen maaperän osaan. Menetelmällä on mahdollista saavuttaa kohteen kunnostustavoitteet laskelmien mukaan edullisemmin ja nopeammin kuin perinteisemmällä puhdistuspumppauksella ja kunnostuksella vettä kierrättämällä ja hapettamalla.
Suorainjektoinnissa käytettiin Doranovan kehittämää DoAct® DIRECT -suorainjektointiyksikköä, joka koostui kairakoneesta injektiokärkineen sekä automatisoidusta injektointivaunusta. Kairakoneessa on porakruunulla varustettu kaksoiskairaputki, jolla voidaan kairata kivestä läpi ja injektoida samalla putkella, nostamatta sitä välillä maasta ylös tai vaihtamatta sitä. Injektointi tehtiin 21 pisteeseen saharakennuksen sisällä.
DIRECT Janakkala
Doranova toteutti 2018 suorainjektoinnilla tehtävän kemiallisen hapetuksen pilotoinnin Etelä-Suomalaisella polttoaineiden jakeluasemalla. Pilot-kunnostuksen kohteena olivat metyyli tert-butyylieetteri (MTBE) sekä bentseeni. Tavoitteena oli pientä aluetta käyttäen testata suorainjektoinnin teknistä toimivuutta sekä tutkia kemiallisen hapetuksen tehoa kyseisiin haitta-aineisiin.
Kenttäpilottia edelsi Doranovan omissa tutkimustiloissa suoritetut laboratoriotestaukset, joissa vertailtiin eri hapetinkemikaalien soveltuvuutta kohteeseen. Soveltuvimmaksi hapetinkemikaaliksi valikoitui natriumpersulfaatti, jonka aktivointi tehtiin rautasulfaatilla. Suorainjektointi tehtiin neljään pisteeseen. Injektoinnilla testausalueen pohjaveden haitta-ainepitoisuudet saatiin todennetusti alennettua alle laboratorion määritysrajojen.
Doranova teki vuonna 1996 Suomen ensimmäisen pohjaveden kunnostusurakan ja on siitä saakka kehittänyt menetelmiä maaperän ja pohjaveden kustannustehokkaisiin kunnostusurakoihin. Tänä päivänä Doranova toteuttaa kunnostuksia kehittämillään ja patentoimillaan DoAct® CORE ja DoAct® DIRECT -laitteistoillaan, vuokraa ja myy valmistamiaan laitteistoja ja tarjoaa asiantuntijapalveluita kunnostuksien suunnitteluun, luvittamiseen ja seurantaan liittyen.
Puh: 03 3143 1111
Email: doranova@doranova.fi
Liity postituslistallemme ja saat ajankohtaista tietoa uusista hankkeista ja tapahtumista.
Doranova Oy kerää asiakkaistaan rekisteriä, jonka tietoja käytetään asiakassuhteiden hoitoon ja ylläpitoon. Yhteystietoja voidaan käyttää asiakkuuteen liittyvään tiedottamiseen ja markkinointiin sekä asiakashistorian seurantaan. Tutustu tietosuojaselosteeseen tästä.